Ettepanek: Nõukogu määrus, millega tunnistatakse kehtetuks nõukogu 30. mai 2007. aasta määrus (EÜ) nr 752/2007 teatavate Ukrainast pärit terasetoodete impordi suhtes kehtestatud teatavate piirnormide haldamise kohta /* KOM/2008/0302 lõplik - ACC 2008/0094 */





[pic] | EUROOPA ÜHENDUSTE KOMISJON | Brüssel, 13.5.2008 KOM(2008) 302 lõplik 2008/0094(ACC) Ettepanek: NÕUKOGU MÄÄRUS, millega tunnistatakse kehtetuks nõukogu 30. mai 2007. aasta määrus (EÜ) nr 752/2007 teatavate Ukrainast pärit terasetoodete impordi suhtes kehtestatud teatavate piirnormide haldamise kohta (esitanud komisjon) SELETUSKIRI Teatavate terasetoodetega kauplemist Euroopa Ühenduse ja Ukraina vahel reguleeritakse lepingu alusel, millega on kehtestatud ka Euroopasse imporditavate Ukrainast pärit terasetoodete kvoodid. Lepingu artikli 10 lõikega 4 nähakse ette, et Ukraina ühinemisel Maailma Kaubandusorganisatsiooniga leping lõpetatakse ja kvoodid tühistatakse. Ühinemine leiab aset 16. mail 2008. Seepärast teeb komisjon nüüd ettepaneku tunnistada lepingut ühenduses rakendav määrus kehtetuks. Nõukogu kutsutakse üles komisjoni ettepanekut vastu võtma ja määrust ELT-s avaldama. 2008/0094(ACC) Ettepanek: NÕUKOGU MÄÄRUS, millega tunnistatakse kehtetuks nõukogu 30. mai 2007. aasta määrus (EÜ) nr 752/2007 teatavate Ukrainast pärit terasetoodete impordi suhtes kehtestatud teatavate piirnormide haldamise kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133, võttes arvesse komisjoni ettepanekut ning arvestades järgmist: 1. Partnerlus- ja koostööleping, millega sõlmiti partnerlus ühelt poolt Euroopa ühenduste ja nende liikmesriikide ning teiselt poolt Ukraina vahel[1] (edaspidi „partnerlus- ja koostööleping”), jõustus 1. märtsil 1998. 2. Partnerlus- ja koostöölepingu artikli 22 lõikes 1 on sätestatud, et teatavate terasetoodetega kauplemist reguleeritakse nimetatud lepingu III jaotisega, võtmata arvesse artiklit 14, ning koguselisi piirnorme käsitleva lepinguga. 3. 18. juunil 2007 sõlmisid Euroopa Ühendus ja Ukraina valitsus sellise lepingu teatavate terasetoodetega kauplemise kohta[2] (edaspidi „leping”). 4. 30. mail 2007 võttis nõukogu lepingu rakendamiseks vastu määruse (EÜ) nr 752/2007 teatavate Ukrainast pärit terasetoodete impordi suhtes kehtestatud teatavate piirnormide haldamise kohta[3]. 5. Lepingu artikli 10 lõikes 4 on sätestatud, et kui Ukraina ühineb Maailma Kaubandusorganisatsiooniga enne lepingu kehtivusaja lõppemist, lõpetatakse leping ja koguselised piirnormid kaotatakse alates ühinemise kuupäevast. 6. 16. mail 2008 saab Ukraina Maailma Kaubandusorganisatsiooni liikmeks. 7. Kõnealusel kuupäeval muutub lepingut rakendav määrus alusetuks. 8. Selguse huvides on seetõttu vaja tunnistada määrus (EÜ) nr 752/2007 kehtetuks, ON VASTU VÕTNUD KÄESOLEVA MÄÄRUSE: Artikkel 1 Määrus (EÜ) nr 752/2007 tunnistatakse kehtetuks. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas . Käesolev määrus on tervikuna siduv ja vahetult kohaldatav kõikides liikmesriikides. Brüssel, […] Nõukogu nimel eesistuja […] [1] EÜT L 49, 19.2.1998, lk 3. [2] ELT L 178, 6.7.2007, lk 24. [3] ELT L 178, 6.7.2007, lk 1.